### Beslutning

Godkendt.

Afbud: Ellen Overgaard, Ib Christensen

### Sagsfremstilling

## Resume og sagens baggrund

Kalundborg Kommune har undersøgt mulighederne for at etablere et nyt offentligt toilet i [adresse]. COOP har etableret nyt parkeringsareal og planlægger renovering af Brugsens facade. I den forbindelse er det undersøgt, om toilettet kan flyttes til nye lokaler. Der har været set på flere forskellige muligheder, hvor det vurderes, at den mest hensigtsmæssige placering vil være i lokaler i [adresse], Gørlev. Her er der mulighed for at etablere et toilet med adgang fra torvet.

Der lægges derfor op til en beslutning om etablering af et offentligt toilet i et lokale i [adresse], Gørlev.

## **Indstillinger**

Direktøren indstiller,

1. at der arbejdes videre med etablering af offentlige toiletfaciliteter i lokaler i [adresse], Gørlev.
2. at der gives en anlægsbevilling på 0,42 mio. kr. til opgaven finansieret af kassebeholdningen.

## **Behandling**

Teknik- og Miljøudvalget, Økonomiudvalget, Kommunalbestyrelsen.

## **Sagsfremstilling**

Kalundborg Kommune har undersøgt mulighederne for at etablere et nyt offentligt toilet i [adresse]. COOP har etableret nyt parkeringsareal, revet bygningen mellem [adresse] og det offentlige toilet ned og planlægger renovering af Brugsens facade. Toilettet ligger nu isoleret på hjørnet af p-pladsen. Samtidig er der en historik med uhensigtsmæssigt ophold og hærværk i toiletbygningen. Det er derfor blevet undersøgt, om toilettet kan flyttes til nye lokaler centralt i byen.

Der har været set på flere forskellige muligheder for en ny placering. Det vurderes, at den mest hensigtsmæssige placering vil være i lokaler i [adresse], Gørlev. Her har turistkontoret og lokalhistorisk arkiv til huse. Der er udarbejdet et projektforslag, hvor det gøres muligt at etablere et toilet med adgang fra torvet. Toilettet kan etableres med egen indgang og lever op til reglerne om tilgængelighed.

Der lægges derfor op til en beslutning om etablering af et offentligt toilet i et lokale i [adresse], Gørlev, herunder nedrivning af det nuværende toilet på Ullekær ved [adresse].

Der vurderes, at projektet kan gennemføres med en samlet økonomisk ramme på 0,42 mio. kr.

Dertil kommer afledt drift til toilettet. Dette beregnes senere og afhænger af det serviceniveau, der vælges for så vidt angår rengøring.

Der lægges nu op til en beslutning om etablering af et nyt offentligt toilet i Gørlev i [adresse] 14. Der lægges også op til en beslutning om finansiering af opgaven.

## Økonomiske konsekvenser

Der søges om en anlægsbevilling på 0,42 mio. kr. til etablering af toiletfaciliteterne finansieret af kassebeholdningen.

[adresse] bemærkninger er indarbejdet i sagen.

### Sagens forløb

07-12-2023 Teknik- og Miljøudvalget
Anbefales.
13-12-2023 Økonomiudvalget

Anbefales.

Forud for etablering gennemføres dialog med Handicaprådet.